I dag er der folk med på alle niveauer. Der er både helt hurtige elitefolk og dem der bare skal i gang, fortæller Morten Søndergaard, som er frivillig ved dagens arrangement. Hurtigste mand på 10-kilometer ruten blev Søren Koefoed der løb distancen på 33.48 minutter. Folk vil gerne lige ud og brænde noget julesul af og komme godt ind i det nye år. Det gode vejr har gjort at der har været usædvanlig mange folk i år, siger en glad Søren Kofoed, der også er aktiv i Aalborg Triathlon Klub. Det er 6. gang at Aalborg Triathlon Klub og Svømmeland arrangerer Nytårsløbet.

Referat:
Klokken ti lød startskuddet til årets Nytårsløb ved Svømmeland i Nørresundby. 233 motionister deltog i løbet, hvor man enten kunne gennemføre en fem- eller ti-kilometers distance.